*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2018. gada \_\_.\_\_\_\_\_

**.§**

**Informatīvais ziņojums "Par atļauju Tieslietu ministrijai (Valsts tiesu ekspertīžu birojam) uzņemties papildu saistības un īstenot projektu, piesaistot finansējumu no ārvalstu finanšu instrumenta"**

1. Pieņemt zināšanai iesniegto informatīvo ziņojumu.
2. Atļaut Tieslietu ministrijai (Valsts tiesu ekspertīžu birojam) uzņemties papildu valsts budžeta ilgtermiņa saistības par dalību projekta "Virzība uz Eiropas mēroga sejas atpazīšanas datu apmaiņu" īstenošanā Eiropas Komisijas Iekšējās drošības fonda finanšu programmasietvaros.
3. Šā protokollēmuma 2. punktā minētā projekta ieviešanai nepieciešamo finansējumu (līdzfinansējumu un priekšfinansējumu) 2018. gadā pārdalīt no Tieslietu ministrijas budžeta apakšprogrammas 03.04.00 "Tiesu ekspertīžu veikšana". 2019. un 2020. gadā nepieciešamo finansējumu (līdzfinansējumu, priekšfinansējumu un finansējumu neattiecināmo izmaksu segšanai – pievienotās vērtības nodokļa nomaksai) pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".
4. Tieslietu ministrijai, lai nodrošinātu šā protokollēmuma 2. punktā minētā projekta īstenošanu, normatīvajos aktos noteiktā kārtībā sagatavot un iesniegt Finanšu ministrijā pieprasījumu par apropriācijas izmaiņām.
5. Tieslietu ministrijai pēc īstenotā projekta noslēguma maksājuma saņemšanas nodrošināt līdzekļu ieskaitīšanu valsts pamatbudžeta ieņēmumos.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

tieslietu ministrs Dzintars Rasnačs